
ΤΕΥΧΟΣ ΠΡΩΤΟ Αρ. Φύλλου 236 

7 Νοεμβρίου 2011 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

102. Τήρηση των υποχρεώσεων του κράτους σημαί¬ 

ας σύμφωνα με την οδηγία 2009/21/ΕΚ του Ευ¬ 
ρωπαϊκού Κοινοβουλίου και του Συμβουλίου της 
23ης Απριλίου 2009 (1.131/28.5.2009). 1 

103. Σχετικά με τους κοινούς κανόνες και πρότυπα 
για τους οργανισμούς επιθεώρησης και ελέγχου 
πλοίων και για τις συναφείς δραστηριότητες των 
ναυτικών αρχών σύμφωνα με την Οδηγία 2009/15/ 

ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Απριλίου 2009. 2 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 102 
Τήρηση των υποχρεώσεων του κράτους σημαίας σύμ¬ 
φωνα με την οδηγία 2009/21/ΕΚ του Ευρωπαϊκού 
Κοινοβουλίου και του Συμβουλίου της 23ης Απριλί¬ 
ου 2009 (Ε.131/28.5.2009). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του ν. 1338/1983 «Εφαρ¬ 
μογή του κοινοτικού δικαίου» (Α' 34), όπως αντικατα- 
στάθηκε με το άρθρο 65 του ν. 1892/1990 (Α' 101), και 
του άρθρου 4 του ιδίου νόμου, όπως αντικαταστάθηκε 
με το άρθρο 6 παρ.4 του ν. 1440/1984 (Α' 70) και τρο¬ 
ποποιήθηκε με τα άρθρα 7 του ν. 1775/1988 (Α' 101), 31 
του ν. 2076/1992 (Α' 130), 19 του ν. 2367/1995 (Α' 261), 22 
του ν. 2789/2000 (Α' 21), 48 του ν. 3427/2005 (Α' 312) και 
91 του ν. 3862/2010 (Α' 113). 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κωδικοποιήθηκε με το άρθρο πρώτο του π.δ. 63/2005 
(Α' 98). 

3. Τις διατάξεις του ν. 3922/2011 «Σύσταση Αρχηγείου 
Λιμενικού Σώματος - Ελληνικής Ακτοφυλακής και άλλες 
διατάξεις» (Α'35). 


4. Τις διατάξεις των π.δ. 184/2009 «Σύσταση Υπουργεί¬ 
ου Προστασίας του Πολίτη και καθορισμός των αρμο¬ 
διοτήτων του» (Α' 213), π.δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γενική Γραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» (Α' 123), π.δ. 189/2009 «Καθορισμός και ανα¬ 
κατανομή αρμοδιοτήτων των Υπουργείων» (Α' 221), π.δ. 
24/2010 «Ανακαθορισμός των αρμοδιοτήτων των Υπουρ¬ 
γείων και Τροποποιήσεις του π.δ 189/2009» (Α'56), π.δ. 
28/2010 «Ανακατανομή αρμοδιοτήτων των Υπουργείων 
και τροποποιήσεις του π.δ. 189/2009» (Α'64), π.δ. 50/2010 
«Ανακατανομή αρμοδιοτήτων των Υπουργείων - Τροπο¬ 
ποιήσεις του π.δ. 189/2009»” (Α'89), π.δ. 96/2010 «Σύσταση 
Υπουργείου Θαλασσίων Υποθέσεων, Νήσων και Αλιείας, 
καθορισμός των αρμοδιοτήτων του και ανακατανομή 
αρμοδιοτήτων των Υπουργείων» (Α' 170), π.δ. 127/2010 
«Ανακατανομή αρμοδιοτήτων των Υπουργείων Εσωτε¬ 
ρικών, Αποκέντρωσης και Ηλεκτρονικής Διακυβέρνη¬ 
σης, Αγροτικής Ανάπτυξης και Τροφίμων, Δικαιοσύνης, 
Διαφάνειας και Ανθρωπίνων Δικαιωμάτων, Προστασί¬ 
ας του Πολίτη και Θαλασσίων Υποθέσεων, Νήσων και 
Αλιείας» (Α'214) και τις διατάξεις του άρθρου 4 του 
π.δ/τος 65/2011 «Διάσπαση του Υπουργείου Εσωτερικών, 
Αποκέντρωσης και Ηλεκτρονικής Διακυβέρνησης στα 
Υπουργεία α) Εσωτερικών και β) Διοικητικής Μεταρρύθ¬ 
μισης και Ηλεκτρονικής Διακυβέρνησης, συγχώνευση 
των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλι¬ 
είας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των 
Γενικών Γραμματειών Ενημέρωσης και Επικοινωνίας 
και στο Υπουργείο Παιδείας, Δια Βίου Μάθησης και 
Θρησκευμάτων της Γ ενικής Γ ραμματείας Νέας Γ ενιάς» 
(Α' 147). 

5. Τις διατάξεις του π.δ. 67/2011 «Οργάνωση των Υπη¬ 
ρεσιών του Λιμενικού Σώματος - Ελληνικής Ακτοφυλα¬ 
κής» (Α' 149). 

6. Τις διατάξεις του π.δ. 242/1999 «Οργανισμός Υπουρ¬ 
γείου Εμπορικής Ναυτιλίας» (Α' 201), όπως ισχύει. 

7. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

8. Την αριθ. 279/2011 γνωμοδότηση του Συμβουλίου της 
Επικράτειας, μετά από πρόταση των Υπουργών Ανάπτυ¬ 
ξης, Ανταγωνιστικότητας και Ναυτιλίας και Προστασίας 
του Πολίτη, αποφασίζουμε: 

Άρθρο 1 

(Αρθρο 1 της Οδηγίας 2009/21 /ΕΚ) 

Σκοπός 

1. Το παρόν προσαρμόζει την ελληνική νομοθεσία προς 
τις διατάξεις της οδηγίας 2009/21/ΕΚ του Ευρωπαϊκού 
Κοινοβουλίου και του Συμβουλίου της 23ης Απριλίου 
2009 για την τήρηση των υποχρεώσεων του κράτους 
σημαίας (I 131/28.05.2009 Επίσημη εφημερίδα της Ευ¬ 
ρωπαϊκής Ένωσης). 

2. Σκοπός του παρόντος είναι: 

α) να εξασφαλιστεί ότι το κράτος δια των διοικητικών 
αρχών του εκπληρώνει με αποτελεσματικότητα και συ¬ 
νέπεια τις υποχρεώσεις του ως κράτος σημαίας 1 και 

β) να ενισχυθεί η ασφάλεια και να αποτραπεί η ρύπαν¬ 
ση από πλοία που φέρουν την ελληνική σημαία. 

3. Το παρόν εφαρμόζεται υπό την επιφύλαξη της 
κοινοτικής ναυτιλιακής νομοθεσίας, όπως παρατίθε¬ 
ται στο άρθρο 2 παράγραφος 2 του κανονισμού (ΕΚ) 
αριθ. 2099/2002 του Ευρωπαϊκού Κοινοβουλίου και του 
Συμβουλίου, της 5ης Νοεμβρίου 2002, για την επιτροπή 
ασφάλειας στη ναυτιλία και πρόληψης της ρύπανσης 
από τα πλοία (0033), καθώς και του π.δ. 152/2003 «Περί 
οργάνωσης του χρόνου εργασίας των ναυτικών, σε συμ¬ 
μόρφωση προς τις Οδηγίες 1999/63/ ΕΚ και 1999/ 95/ 
ΕΚ» (Α'124). 

Άρθρο 2 

(Άρθρο 2 της Οδηγίας 2009/21/ΕΚ) 

Πεδίο εφαρμογής 

Το παρόν εφαρμόζεται στις διοικητικές αρχές του 
κράτους, αρμόδιες για τα υπό ελληνική σημαία πλοία. 

Άρθρο 3 

(Αρθρο 3 της Οδηγίας 2009/21/ΕΚ) 

Ορισμοί 

Για τους σκοπούς τον παρόντος νοούνται ως: 

α) «πλοίο»: πλοίο ή θαλάσσιο σκάφος φέρον τη σημαία 
κράτους μέλους και υπαγόμενο στο πεδίο εφαρμογής 
των σχετικών συμβάσεων του Διεθνή Ναυτιλιακού Ορ¬ 
γανισμού (Δ.Ν.Ο,), για το οποίο απαιτείται πιστοποιη¬ 
τικό 1 

β) «διοικητικές αρχές»: οι αρμόδιες αρχές του κράτους 
για τα υπό ελληνική σημαία πλοία 1 

γ) «αναγνωρισμένος οργανισμός»: ο οργανισμός που 
έχει αναγνωριστεί σύμφωνα με τον Κανονισμό (ΕΚ) αριθ. 
391/2009 του Ευρωπαϊκού Κοινοβουλίου και του Συμ¬ 
βουλίου, της 23ης Απριλίου 2009, σχετικά με κοινούς 
κανόνες και πρότυπα για τους οργανισμούς επιθεώρη¬ 
σης και ελέγχου πλοίων 1 

δ) «πιστοποιητικά»: τα απαιτούμενα πιστοποιητικά 
που εκδίδονται σύμφωνα με τις σχετικές συμβάσεις 
του ΔΝΟ 1 


ε) «έλεγχος ΔΝΟ»: έλεγχος διεξαγόμενος κατά τις 
διατάξεις του ψηφίσματος Α.974 (24), που υιοθέτησε η 
Συνέλευση του ΔΝΟ την 1η Δεκεμβρίου 2005. 

Άρθρο 4 

(Αρθρο 4 της Οδηγίας 2009/21/ΕΚ) 
Προϋποθέσεις εκτέλεσης πλόων όταν χορηγηθεί 
σε πλοίο το δικαίωμα να φέρει την ελληνική σημαία 

1. Το κράτος διά των διοικητικών αρχών του, προτού 
επιτρέψει σε πλοίο στο οποίο έχει χορηγήσει το δικαί¬ 
ωμα να φέρει την ελληνική σημαία, να λειτουργήσει, 
λαμβάνει τα μέτρα που κρίνει ως αναγκαία, ιδίως με 
ελέγχους και επιθεωρήσεις, όπως προβλέπονται στις 
ισχύουσες διατάξεις, ώστε να εξασφαλιστεί ότι το εν 
λόγω πλοίο συμμορφώνεται προς τους ισχύοντες δι¬ 
εθνείς κανόνες και κανονισμούς. Συγκεκριμένα, επα¬ 
ληθεύει τα καταγεγραμμένα σε αρχεία στοιχεία για 
την ασφάλεια του πλοίου με κάθε εύλογο μέσο. Εάν 
χρειαστεί, έρχεται σε επαφή με το προηγούμενο κρά¬ 
τος σημαίας, προκειμένου να διαπιστωθεί κατά πόσον 
εξακολουθούν να εκκρεμούν τυχόν ελλείψεις ή ζητήματα 
ασφάλειας που εκείνο είχε επισημάνει. 

2. Οποτεδήποτε άλλο κράτος σημαίας ζητεί πληρο¬ 
φορίες για πλοίο το οποίο έφερε προηγουμένως την 
ελληνική σημαία, οι διοικητικές αρχές παρέχουν αμέσως 
στο αιτούν κράτος σημαίας λεπτομερή στοιχεία σχετικά 
με τις εκκρεμούσες ελλείψεις και κάθε άλλη σχετική 
πληροφορία που άπτεται θεμάτων ασφάλειας. 

Άρθρο 5 

(Αρθρο 5 της Οδηγίας 2009/21/ΕΚ) 
Απαγόρευση απόπλου πλοίου 
που φέρει την ελληνική σημαία 

Όταν οι διοικητικές αρχές πληροφορηθούν ότι ένα 
κράτος λιμένα έχει απαγορεύσει τον απόπλου πλοίου 
που φέρει την ελληνική σημαία, μεριμνούν, σύμφωνα με 
τις ισχύουσες διαδικασίες, ώστε να επιτευχθεί συμμόρ¬ 
φωση του εν λόγω πλοίου προς τις σχετικές συμβάσεις 
του ΔΝΟ. 

Άρθρο 6 

(Αρθρο 6 της Οδηγίας 2009/21/ΕΚ) 
Συνοδευτικά μέτρα 

Το κράτος διά των διοικητικών αρχών του διασφαλίζει 
ότι τουλάχιστον οι ακόλουθες πληροφορίες σχετικά με 
πλοία που φέρουν την ελληνική σημαία φυλάσσονται 
και παραμένουν εύκολα διαθέσιμες για τους σκοπούς 
του παρόντος: 

α) στοιχεία του πλοίου (όνομα, αριθμός ΔΝΟ, κ.λπ.) 1 
β) ημερομηνίες των επιθεωρήσεων, συμπεριλαμβα¬ 
νομένων τυχόν επιπρόσθετων και συμπληρωματικών 
επιθεωρήσεων και ελέγχων 1 
γ) στοιχεία των αναγνωρισμένων οργανισμών που 
συμμετείχαν στην πιστοποίηση και την κατάταξη του 
πλοίου σε κλάση 1 

δ) στοιχεία της αρμόδιας αρχής η οποία επιθεώρησε 
το πλοίο δυνάμει των διατάξεων για τον έλεγχο από 
το κράτος λιμένα και τις ημερομηνίες των επιθεωρή¬ 
σεων 1 

ε) πορίσματα των ελέγχων από το κράτος λιμένα (ελ¬ 
λείψεις: ναι ή όχι, απαγορεύσεις απόπλου: ναι ή όχι) 1 
στ) πληροφορίες σχετικά με ναυτικά ατυχήματα 1 

ζ) στοιχεία πλοίων που έπαυσαν να φέρουν την ελλη¬ 
νική σημαία κατά το προηγούμενο δωδεκάμηνο. 

Άρθρο 7 

(Άρθρο 7 της Οδηγίας 2009/21/ΕΚ) 
Διαδικασία ελέγχου του κράτους σημαίας 

Το κράτος, δια των διοικητικών αρχών του, συνεργά¬ 
ζεται με τον ΔΝΟ για τους ελέγχους του ΔΝΟ επί των 
αρχών αυτών τουλάχιστον άπαξ ανά επταετία, υπό την 
προϋπόθεση θετικής απάντησης του ΔΝΟ σε έγκαιρο 
αίτημά του και δημοσιεύει το αποτέλεσμα του ελέγχου 
σύμφωνα με τη συναφή εθνική νομοθεσία περί απορ¬ 
ρήτου. 

Το παρόν άρθρο παύει να εφαρμόζεται το αργότε¬ 
ρο την 17η Ιουνίου 2017 ή, εφόσον έχει τεθεί σε ισχύ 
υποχρεωτικό σύστημα ελέγχου για τα κράτη μέλη του 
ΔΝΟ, σε προγενέστερη ημερομηνία την οποία ορίζει 
η Ευρωπαϊκή Επιτροπή σύμφωνα με την κανονιστική 
διαδικασία στην οποία παραπέμπει το άρθρο 10 παρά¬ 
γραφος 2 της Οδηγίας 2009/21/ΕΚ. 

Άρθρο 8 

(Άρθρο 8 της Οδηγίας 2009/21/ΕΚ) 

Σύστημα διαχείρισης ποιότητας 
και εσωτερική αξιολόγηση 

1. Μέχρι τις 17 Ιουνίου 2012, το κράτος διά των διοι¬ 
κητικών αρχών του, καταρτίζει, εφαρμόζει και διατηρεί 
σύστημα διαχείρισης ποιότητας για τα επιχειρησιακά 
μέρη των σχετικών με το κράτος ως κράτος σημαίας 
δραστηριοτήτων των διοικητικών του αρχών. Το εν λόγω 
σύστημα διαχείρισης ποιότητας πιστοποιείται σύμφωνα 
με τα ισχύοντα διεθνή πρότυπα ποιότητας. 

2. Εάν η Ελλάδα περιληφθεί στο μαύρο κατάλογο 
ή, επί δύο συνεχόμενα έτη, στο γκρίζο κατάλογο που 
δημοσιεύεται στην πλέον πρόσφατη έκθεση του Μνη¬ 
μονίου Συνεννόησης του Παρισιού για τον έλεγχο των 
πλοίων από το κράτος λιμένα, διαβιβάζεται στην Επιτρο¬ 
πή έκθεση από τις αρμόδιες αρχές για τις επιδόσεις της 
Ελλάδας ως κράτους σημαίας το αργότερο τέσσερις 
μήνες από τη δημοσίευση της εν λόγω ετήσιας έκθε¬ 
σης. Στην έκθεση αυτή προσδιορίζονται και αναλύονται 
οι κυριότερες αιτίες της έλλειψης συμμόρφωσης που 
οδήγησε στις απαγορεύσεις απόπλου ή τις ελλείψεις 
λόγω των οποίων η Ελλάδα περιελήφθη στο μαύρο ή 
στο γκρίζο κατάλογο. 

Άρθρο 9 

Έναρξη ισχύος 

Η ισχύς του παρόντος αρχίζει από την 17η Ιουνίου 
2011 . 

Η δημοσίευση και η εκτέλεση του παρόντος διατάγ¬ 
ματος ανατίθεται στον Υπουργό Ανάπτυξης, Ανταγω¬ 
νιστικότητας και Ναυτιλίας. 

Αθήνα, 7 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΠΡΟΣΤΑΣΙΑΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ ΧΡΗΣΤΟΣ ΠΑΠΟΥΤΣΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 103 
Σχετικά με τους κοινούς κανόνες και πρότυπα για τους 
οργανισμούς επιθεώρησης και ελέγχου πλοίων και 
για τις συναφείς δραστηριότητες των ναυτικών αρ¬ 
χών σύμφωνα με την Οδηγία 2009/15/ΕΚ του Ευρω¬ 
παϊκού Κοινοβουλίου και του Συμβουλίου της 23ης 
Απριλίου 2009. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 του ν. 1338/1983 «Εφαρμογή του Κοι¬ 
νοτικού δικαίου» (Α' 34), όπως αντικαταστάθηκε με το 
άρθρο 65 του ν. 1892/1990 (Α' 101) και του άρθρου 4 του 
ίδιου νόμου όπως αυτό αντικαταστάθηκε με το άρθρο 6 
του ν. 1440/1984 (Α' 70) και τροποποιήθηκε με τα άρθρα 
7 του ν. 1775/1988 (ΑΊ01), 31 του ν. 2076/1992 (Α' 130), 19 
του ν. 2367/1995 (Α'261), 22 του ν. 2789/2000 (Α' 21), 48 του 
ν. 3427/2005 (Α' 312) και 91 του ν. 3862/2010 (Α' 113). 

β) Του Κανονισμού (ΕΚ) αριθ. 391/2009 του Ευρωπαϊ¬ 
κού Κοινοβουλίου και του Συμβουλίου της 23 Απριλίου 
2009 «σχετικά με κοινούς κανόνες και πρότυπα για τους 
οργανισμούς επιθεώρησης και έλεγχου πλοίων (αναδι¬ 
ατύπωση)» (ΕΚ Ι_ 131/28.5.2009). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κωδικοποι- 
ήθηκε με το άρθρο πρώτο του π.δ. 63/2005 (Α' 98). 

δ) Τ ου άρθρου 4 του π.δ/τος 65/2011 «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» (Α' 147). 

ε) Του άρθρου 45 παρ. 4 εδάφιο τελευταίο του 
π.δ. 63/2005 «Κωδικοποίηση της νομοθεσίας για την 
κυβέρνηση και τα Κυβερνητικά όργανα» (Α'98) καθώς 
και του π.δ. 76/2011 «Αποδοχή παραίτησης Αναπληρωτή 
Υπουργού Ανάπτυξης, Ανταγωνιστικότητας και Ναυτι¬ 
λίας» (Α' 185/26.8.2011). 

2. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

3. Την αριθμ. 278/2011 Γνωμοδότηση του Συμβουλί¬ 
ου της Επικράτειας μετά από πρόταση του Υπουργού 
Ανάπτυξης, Ανταγωνιστικότητας και Ναυτιλίας αποφα¬ 
σίζουμε: 

Άρθρο 1 

(Αρθρο 1 της Οδηγίας 2009/15/ΕΚ) 

Σκοπός 

Σκοπός του παρόντος είναι η προσαρμογή της ελληνι¬ 
κής νομοθεσίας προς τις διατάξεις της Οδηγίας 2009/15/ 
ΕΚ του Ευρωπαϊκού Κοινοβουλίου και του Συμβουλίου 
της 23ης Απριλίου 2009 «σχετικά με κοινούς κανόνες 
και πρότυπα για τους οργανισμούς επιθεώρησης και 
ελέγχου πλοίων και για τις συναφείς δραστηριότητες 

των ναυτικών αρχών» (Ι_ 131 της 28/05/2009 Επίσημη 
Εφημερίδα των Ευρωπαϊκών Κοινοτήτων). Το παρόν 
θεσπίζει μέτρα τα οποία πρέπει να ακολουθούνται από 
τις αρμόδιες αρχές στις σχέσεις τους με τους οργα¬ 
νισμούς που είναι επιφορτισμένοι με την επιθεώρηση, 
τον έλεγχο και την πιστοποίηση πλοίων, με στόχο τη 
συμμόρφωση προς τις διεθνείς συμβάσεις σχετικά με 
την ασφάλεια στη θάλασσα και την πρόληψη της θα¬ 
λάσσιας ρύπανσης, προωθώντας, ταυτόχρονα, το στόχο 
της ελεύθερης παροχής υπηρεσιών. Αυτό περιλαμβάνει 
την ανάπτυξη και εφαρμογή απαιτήσεων ασφαλείας για 
το σκάφος, τη μηχανολογική και ηλεκτρολογική εγκα¬ 
τάσταση και την εγκατάσταση ελέγχου για πλοία υπό 
ελληνική σημαία που εμπίπτουν στο πεδίο εφαρμογής 
των διεθνών συμβάσεων. 

Άρθρο 2 

(Άρθρο 2 της Οδηγίας 2009/15/ΕΚ) 

Ορισμοί 

Για τους σκοπούς του παρόντος νοούνται ως: 

(α) «πλοίο» πλοίο το οποίο εμπίπτει στο πεδίο εφαρ¬ 
μογής των διεθνών συμβάσεων 
(β) «πλοίο που φέρει σημαία κράτους μέλους» πλοίο 
που είναι νηολογημένο σε ένα κράτος μέλος και φέρει 
τη σημαία αυτού του κράτους μέλους σύμφωνα με τη 
νομοθεσία του' πλοία τα οποία δεν ανταποκρίνονται 
σ’ αυτόν τον ορισμό εξομοιώνονται προς πλοία που 
φέρουν τη σημαία τρίτης χώρας 1 
(γ) «επιθεωρήσεις και εξετάσεις» επιθεωρήσεις και 
εξετάσεις πλοίων που διεξάγονται υποχρεωτικά βάσει 
των διεθνών συμβάσεων 

(δ) «διεθνείς συμβάσεις» η Διεθνής Σύμβαση για την 
Ασφάλεια της Ζωής στη Θάλασσα της 1ης Νοεμβρίου 
1974 (30ΕΑ8 74), εξαιρουμένου του κεφαλαίου ΧΙ-2 του 
παραρτήματος της, η Διεθνής Σύμβαση περί γραμμών 
φορτώσεως πλοίων της 5ης Απριλίου 1966 και η Δι¬ 
εθνής Σύμβαση για την πρόληψη της ρύπανσης από 
τα πλοία της 2ας Νοεμβρίου 1973 (ΜΑΒΡΟΕ), καθώς 
και τα σχετικά με τις συμβάσεις αυτές πρωτόκολλα 
και τροποποιήσεις και οι συναφείς κώδικες που έχουν 
υποχρεωτικό χαρακτήρα σε όλα τα κράτη μέλη στην 
ενημερωμένη τους έκδοση 1 
(ε) «οργανισμός» μια νομική οντότητα, οι θυγατρικές 
της και άλλοι φορείς υπό τον έλεγχό της, οι οποίοι από 
κοινού ή μεμονωμένα φέρουν σε πέρας καθήκοντα που 
εμπίπτουν στο πεδίο του παρόντος 1 
(στ) «έλεγχος» για τους σκοπούς του στοιχείου (ε) τα 
δικαιώματα, οι συμβάσεις ή άλλα μέσα, νομικά ή πραγ¬ 
ματικά, τα οποία, είτε μεμονωμένα είτε σε συνδυασμό 
μεταξύ τους, παρέχουν τη δυνατότητα αποφασιστικής 
επιρροής στη νομική οντότητα ή επιτρέπουν σ’ αυτή 
την άσκηση καθηκόντων που εμπίπτουν στο πεδίο του 
παρόντος 1 

(ζ) «αναγνωρισμένος οργανισμός» ο οργανισμός που 
έχει αναγνωριστεί σύμφωνα με τον Κανονισμό (ΕΚ) αριθ. 
391/2009 1 

(η) «εξουσιοδότηση» η πράξη με την οποία η αρμόδια 
Αρχή δίνει ή μεταβιβάζει αρμοδιότητα σε αναγνωρι¬ 
σμένο οργανισμό 1 

(θ) «θεσμοθετημένο πιστοποιητικό» πιστοποιητικό το 
οποίο έχει εκδοθεί από το κράτος σημαίας ή για λογα¬ 
ριασμό του σύμφωνα με τις διεθνείς συμβάσεις 1 
(ι) «κανόνες και διαδικασίες» οι απαιτήσεις ενός ανα¬ 


γνωρισμένου οργανισμού για το σχεδίασμά, την κατα¬ 
σκευή, τον εξοπλισμό, τη συντήρηση και τον έλεγχο 
των πλοίων 1 

(ια) «πιστοποιητικό κλάσης» έγγραφο το οποίο εκδί- 
δεται από αναγνωρισμένο οργανισμό και πιστοποιεί 
την καταλληλότητα πλοίου για συγκεκριμένη χρήση ή 
υπηρεσία, σύμφωνα με τους κανόνες και διαδικασίες 
που θεσπίζονται και δημοσιοποιούνται από τον εν λόγω 
αναγνωρισμένο οργανισμό 1 

(ιβ) «πιστοποιητικό ασφαλείας ραδιοεπικοινωνιών φορ¬ 
τηγού πλοίου» το πιστοποιητικό το οποίο εισάγει το 
πρωτόκολλο του 1988 για την τροποποίηση της 30ΕΑ3 
74 που υιοθέτησε ο Διεθνής Ναυτιλιακός Οργανισμός 
(ΙΜΟ). 

(ιγ) «αρμόδια Αρχή» η αρμόδια Υπηρεσία του Υπουρ¬ 
γείου Ανάπτυξης, Ανταγωνιστικότητας και Ναυτιλίας. 

Άρθρο 3 

(Αρθρο 3 της Οδηγίας 2009/15/ΕΚ) 
Αρμοδιότητα & Εύρος Εξουσιοδότησης 

1. Η αρμόδια Αρχή εφαρμόζει τις διατάξεις των συμ¬ 
βάσεων αυτών, και ειδικότερα εκείνων που αφορούν 
την επιθεώρηση και τον έλεγχο πλοίων καθώς και την 
έκδοση θεσμοθετημένων πιστοποιητικών και πιστοποι¬ 
ητικών απαλλαγής υπό ελληνική σημαία πλοίων όπως 
προβλέπεται από τις διεθνείς συμβάσεις. Η αρμόδια 
Αρχή ενεργεί σύμφωνα με τις σχετικές διατάξεις του 
παραρτήματος και του προσαρτήματος του ψηφίσματος 
Α.847(20) του ΙΜΟ σχετικά με τις κατευθυντήριες γραμ¬ 
μές που βοηθούν τα κράτη σημαίας κατά την εφαρμογή 
των πράξεων του ΙΜΟ. 

2. Σε περίπτωση που, για τους σκοπούς της παρα¬ 
γράφου 1, η αρμόδια Αρχή αποφασίζει, για τα πλοία τα 
οποία φέρουν την ελληνική σημαία: 

ί) να εξουσιοδοτεί οργανισμούς να αναλαμβάνουν, 
πλήρως ή εν μέρει, τη διενέργεια επιθεωρήσεων και 
εξετάσεων που αφορούν θεσμοθετημένα πιστοποιητι¬ 
κά, περιλαμβανομένων και εκείνων για την αξιολόγηση 
της συμμόρφωσης με τους κανόνες που αναφέρονται 
στο άρθρο 9, παράγραφος 2 του παρόντος και, εφόσον 
χρειάζεται, να εκδίδουν ή να ανανεώνουν τα σχετικά 
πιστοποιητικά ή 

ϋ) να εμπιστεύεται σε οργανισμούς την διενέργεια, 
πλήρως ή εν μέρει, των επιθεωρήσεων και εξετάσεων 
που αναφέρονται στο σημείο ί), 

αναθέτει τα καθήκοντα αυτά μόνο σε αναγνωρισμέ¬ 
νους οργανισμούς. 

Σε όλες τις περιπτώσεις, την πρώτη έκδοση των πιστο¬ 
ποιητικών απαλλαγής την εγκρίνει η αρμόδια Αρχή. 

Όσον αφορά το πιστοποιητικό ασφαλείας ραδιοεπι¬ 
κοινωνιών φορτηγού πλοίου, τα καθήκοντα αυτά είναι 
δυνατόν να ανατίθενται σε ιδιωτικό φορέα αναγνωρι¬ 
σμένο από την αρμόδια Αρχή ο οποίος θα έχει επαρκή 
ικανότητα και ειδικευμένο προσωπικό για να διενερ¬ 
γεί, για λογαριασμό της, συγκεκριμένη αξιολόγηση της 
ασφάλειας των ραδιοεπικοινωνιών. 

3. Το παρόν άρθρο δεν αφορά την πιστοποίηση ναυ¬ 
τικού εξοπλισμού ειδικού χαρακτήρα. 

Άρθρο 4 

(Αρθρο 4 της Οδηγίας 2009/15/ΕΚ) 
Εξουσιοδότηση - Αμοιβαιότητα 

1. Κατά την εφαρμογή του άρθρου 3 παράγραφος 2, 
η αρμόδια Αρχή δεν μπορεί, καταρχήν, να αρνείται να 

εξουσιοδοτήσει οποιονδήποτε από τους αναγνωρισμέ¬ 
νους οργανισμούς να αναλάβει τα καθήκοντα αυτά, με 
την επιφύλαξη των διατάξεων της παραγράφου 2 του 
παρόντος άρθρου και των άρθρων 5 και 7 του παρόντος. 
Μπορεί, ωστόσο, να περιορίζει τον αριθμό των οργα¬ 
νισμών που εξουσιοδοτεί ανάλογα με τις ανάγκες της, 
εφόσον συντρέχουν διαφανείς και αντικειμενικοί λόγοι. 
Ύστερα από αίτηση της αρμόδιας Αρχής, η Ευρωπαϊκή 
Επιτροπή θεσπίζει κατάλληλα μέτρα, σύμφωνα με την 
κανονιστική διαδικασία στην οποία παραπέμπει το άρ¬ 
θρο 6 παράγραφος 2 της Οδηγίας 2009/15/ΕΚ, για να 
διασφαλίσει την ορθή εφαρμογή του πρώτου εδαφίου 
της παρούσας παραγράφου, όσον αφορά την άρνηση 
εξουσιοδότησης και του άρθρου 6 του παρόντος όσον 
αφορά τις περιπτώσεις κατά τις οποίες η εξουσιοδό¬ 
τηση αναστέλλεται ή αίρεται. 

2. Προκειμένου η αρμόδια Αρχή να αποδεχθεί ότι κά¬ 
ποιος αναγνωρισμένος οργανισμός εγκατεστημένος σε 
τρίτη χώρα εκτελεί πλήρως ή εν μέρει τα καθήκοντα 
που αναφέρονται στο άρθρο 3 του παρόντος, μπορεί να 
ζητεί από την εν λόγω τρίτη χώρα αμοιβαία μεταχείριση 
για εκείνους τους αναγνωρισμένους οργανισμούς που 
είναι εγκατεστημένοι στην Κοινότητα. 

Άρθρο 5 

(Αρθρο 5 της Οδηγίας 2009/15/ΕΚ) 

Σχέσεις συνεργασίας 
κράτους - αναγνωρισμένου οργανισμού 
Εξουσιοδότηση - Αρμοδιότητα 

1. Όταν η αρμόδια Αρχή αποφασίζει να ενεργεί όπως 
περιγράφεται στο άρθρο 3 παράγραφος 2 του παρό¬ 
ντος, καθορίζει τις σχέσεις συνεργασίας με τους οργα¬ 
νισμούς που ενεργούν για λογαριασμό της. 

2. Οι σχέσεις συνεργασίας ρυθμίζονται με επίσημη 
γραπτή και χωρίς διακρίσεις συμφωνία ή ισοδύναμες 
νομικές ρυθμίσεις, όπου εκτίθενται τα συγκεκριμένα 
καθήκοντα και ο ρόλος των οργανισμών και όπου πε¬ 
ριλαμβάνονται τουλάχιστον: 

α) οι διατάξεις οι οποίες εκτίθενται στο προσάρτημα 
II του ψηφίσματος Α.739(18) του ΙΜΟ σχετικά με τις 
κατευθυντήριες γραμμές για την εξουσιοδότηση ορ¬ 
γανισμών που ενεργούν για λογαριασμό των αρχών, 
λαμβανομένων υπόψη, του παραρτήματος, των προ¬ 
σαρτημάτων και του συμπληρώματος της εγκυκλίου 
71Θ/Μ30 του ΙΜΟ και της εγκυκλίου 307/ΜΕΡΟ σχετικά 
με την πρότυπη συμφωνία για την εξουσιοδότηση ανα¬ 
γνωρισμένων οργανισμών που ενεργούν για λογαριασμό 
των αρχών β) οι ακόλουθες διατάξεις που αφορούν την 
οικονομική ευθύνη: 

ί) εάν η ευθύνη που προκύπτει από οποιοδήποτε θα¬ 
λάσσιο ατύχημα αποδοθεί τελικά και οριστικά από δικα¬ 
στήριο στις αρχές ή προκύπτει ως μέρος της επίλυσης 
της διαφοράς μέσω διαδικασιών διαιτησίας, μαζί με 
την απαίτηση αποζημίωσης των ζημιωθέντων μερών 
για απώλεια ή ζημία σε περιουσία ή προσωπική βλάβη 
ή θάνατο, που αποδεικνύεται στο εν λόγω δικαστήριο 
ότι προκλήθηκε από ηθελημένη πράξη ή παράλειψη ή 
βαριά αμέλεια του αναγνωρισμένου οργανισμού, των 
φορέων, υπαλλήλων, πρακτόρων του ή άλλων που ενερ¬ 
γούν εξ ονόματος του αναγνωρισμένου οργανισμού, 
οι αρχές δικαιούνται οικονομική αποζημίωση από τον 
αναγνωρισμένο οργανισμό στο βαθμό που η ανωτέρω 
απώλεια, ζημία, βλάβη ή θάνατος προκλήθηκε, σύμφωνα 


με απόφαση του δικαστηρίου, από τον αναγνωρισμένο 
οργανισμό· 

ϋ) εάν η ευθύνη που προκύπτει από οποιοδήποτε 
θαλάσσιο ατύχημα αποδοθεί τελικά και οριστικά από 
δικαστήριο στις αρχές ή προκύπτει ως μέρος της επί¬ 
λυσης της διαφοράς μέσω διαδικασιών διαιτησίας, μαζί 
με απαίτηση αποζημίωσης των ζημιωθέντων μερών για 
προσωπική βλάβη ή θάνατο, που αποδεικνύεται στο εν 
λόγω δικαστήριο ότι προκλήθηκε από αμελή ή απερί¬ 
σκεπτη πράξη ή παράλειψη του αναγνωρισμένου οργα¬ 
νισμού, των υπαλλήλων, πρακτόρων του ή άλλων που 
ενεργούν εξ ονόματος του αναγνωρισμένου οργανισμού, 
οι αρχές δικαιούνται οικονομική αποζημίωση από τον 
αναγνωρισμένο οργανισμό, στο βαθμό που η ανωτέρω 
προσωπική βλάβη ή θάνατος προκλήθηκε, σύμφωνα με 
απόφαση του δικαστηρίου, από τον αναγνωρισμένο 
οργανισμό· η αρμόδια Αρχή μπορεί να περιορίζει το 
ανώτατο ποσό αποζημίωσης που πρέπει να καταβληθεί 
από τον αναγνωρισμένο οργανισμό το οποίο πρέπει, 
ωστόσο, να είναι τουλάχιστον ίσο προς 4 εκατομμύρια 
ευρώ' 

ϊΐί) εάν η ευθύνη που προκύπτει από οποιοδήποτε 
θαλάσσιο ατύχημα αποδοθεί τελικά και οριστικά από 
δικαστήριο στις αρχές ή προκύπτει ως μέρος της επί¬ 
λυσης της διαφοράς μέσω διαδικασιών διαιτησίας, μαζί 
με απαίτηση αποζημίωσης των ζημιωθέντων μερών για 
απώλεια ή ζημία σε περιουσία, η οποία αποδεικνύεται 
στο εν λόγω δικαστήριο ότι προκλήθηκε από αμελή ή 
απερίσκεπτη πράξη ή παράλειψη του αναγνωρισμένου 
οργανισμού, των υπαλλήλων, πρακτόρων του ή άλλων 
που ενεργούν εξ ονόματος του αναγνωρισμένου οργανι¬ 
σμού, οι αρχές δικαιούνται οικονομική αποζημίωση από 
τον αναγνωρισμένο οργανισμό, στο βαθμό που η ανωτέ¬ 
ρω απώλεια ή ζημία προκλήθηκε, σύμφωνα με απόφαση 
του δικαστηρίου, από τον αναγνωρισμένο οργανισμό 1 η 
αρμόδια Αρχή μπορεί να περιορίζει το ανώτατο ποσό 
αποζημίωσης που πρέπει να καταβληθεί από τον ανα¬ 
γνωρισμένο οργανισμό το οποίο πρέπει, ωστόσο, να 
είναι τουλάχιστον ίσο προς 2 εκατομμύρια ευρώ 1 

γ) διατάξεις για τη διενέργεια περιοδικού ελέγχου 
από την αρμόδια Αρχή ή από αμερόληπτο εξωτερικό 
φορέα που ορίζεται από την αρμόδια Αρχή, σχετικά με 
την άσκηση των καθηκόντων τα οποία οι οργανισμοί 
αναλαμβάνουν, κατ’ εξουσιοδότηση και για λογαριασμό 
της, όπως αναφέρονται στο άρθρο 7, παράγραφος 1 
του παρόντος 1 

δ) δυνατότητα τυχαίων και λεπτομερών επιθεωρήσε¬ 
ων των πλοίων 

ε) διατάξεις για την υποχρεωτική διαβίβαση βασικών 
πληροφοριών σχετικά με την κατάταξη των πλοίων του 
στόλου τους στον νηογνώμονά τους, αλλαγές, αναστο¬ 
λές και ανακλήσεις κλάσης. 

3. Η συμφωνία ή οι ισοδύναμες νομικές ρυθμίσεις μπο¬ 
ρεί να περιλαμβάνουν την υποχρέωση για τον αναγνω¬ 
ρισμένο οργανισμό να διατηρεί τοπική αντιπροσωπεία 
στην Ελλάδα για τα καθήκοντα που αναφέρονται στο 
άρθρο 3 του παρόντος. Η απαίτηση αυτή μπορεί να 
ικανοποιείται από τοπική αντιπροσωπεία έχουσα νομική 
προσωπικότητα δυνάμει της ελληνικής νομοθεσίας και 
υποκείμενη στη δικαιοδοσία των ελληνικών δικαστη¬ 
ρίων. 

4. Η αρμόδια Αρχή παρέχει στην Ευρωπαϊκή Επιτροπή 
ακριβείς πληροφορίες σχετικά με τις σχέσεις σύνεργα- 

σίας που καθορίζονται σύμφωνα με το παρόν άρθρο. 
Στη συνέχεια η Επιτροπή ενημερώνει σχετικά τα άλλα 
κράτη μέλη. 

Άρθρο 6 

(Άρθρο 8 της Οδηγίας 2009/15/ΕΚ) 

Αναστολή / Αφαίρεση Εξουσιοδότησης 

Παρά τα ελάχιστα κριτήρια που θέτει το παράρτημα 
I του κανονισμού (ΕΚ) αριθ. 391/2009, όταν η αρμόδια 
Αρχή θεωρεί ότι δεν είναι πλέον δυνατό κάποιος ανα¬ 
γνωρισμένος οργανισμός να έχει εξουσιοδότηση να 
εκτελεί για λογαριασμό της τα καθήκοντα που ανα- 
φέρονται στο άρθρο 3 του παρόντος, μπορεί να ανα- 
στείλει ή να αφαιρέσει τη σχετική εξουσιοδότηση. Στην 
περίπτωση αυτή, η αρμόδια Αρχή ενημερώνει αμελλητί 
την Ευρωπαϊκή Επιτροπή και τα λοιπά κράτη μέλη για 
την απόφαση της και την αιτιολογεί. 

Άρθρο 7 

(Αρθρο 9 της Οδηγίας 2009/15/ΕΚ) 
Αξιολόγηση επιδόσεων 

1. Η αρμόδια Αρχή διαπιστώνει κατά πόσον οι αναγνω¬ 
ρισμένοι οργανισμοί, που ενεργούν κατ’ εξουσιοδότηση 
της στο πλαίσιο του άρθρου 3 παρ. 2 του παρόντος, 
εκπληρώνουν πράγματι, κατά τρόπο ικανοποιητικό για 
αυτήν, τα καθήκοντα που προβλέπει το εν λόγω άρ¬ 
θρο. 

2. Προκειμένου να προβεί στη διαπίστωση των ανα- 
φερομένων στην παράγραφο 1, η αρμόδια Αρχή, τουλά¬ 
χιστον ανά διετία, παρακολουθεί κάθε αναγνωρισμένο 
οργανισμό που ενεργεί για λογαριασμό της και απευθύ¬ 
νει στα άλλα κράτη μέλη και την Ευρωπαϊκή Επιτροπή 
έκθεση των αποτελεσμάτων της εν λόγω παρακολούθη¬ 
σης το αργότερο έως την 31η Μαρτίου κάθε έτους που 
ακολουθεί το έτος κατά το οποίο πραγματοποιήθηκε 
η παρακολούθηση. 

Άρθρο 8 

(Αρθρο 10 της Οδηγίας 2009/15/ΕΚ) 
Αναφορές μη συμμορφώσεων - παραλείψεων 

Αν κατά την άσκηση των δικαιωμάτων επιθεώρησης 
και των αντίστοιχων υποχρεώσεων της Ελλάδας ως 
κράτος του λιμένα, διαπιστωθεί ότι αναγνωρισμένοι ορ¬ 
γανισμοί που ενεργούν για λογαριασμό κράτους σημαί¬ 
ας έχουν εκδώσει έγκυρα θεσμοθετημένα πιστοποιητικά 
για πλοίο το οποίο δεν πληροί τις σχετικές απαιτήσεις 
των διεθνών συμβάσεων ή αν διαπιστωθεί τυχόν παρά¬ 
λειψη πλοίου εφοδιασμένου με έγκυρο πιστοποιητικό 
κλάσης η οποία αφορά στοιχεία που καλύπτονται από 
το εν λόγω πιστοποιητικό, η αρμόδια Αρχή αναφέρει 
το γεγονός στην Ευρωπαϊκή Επιτροπή και στα άλλα 
κράτη μέλη και ενημερώνει σχετικά το οικείο κράτος 
σημαίας. Μόνον περιπτώσεις που συνιστούν σοβαρή 
απειλή για την ασφάλεια και το περιβάλλον ή μαρτυ¬ 
ρούν ιδιαιτέρως πλημμελή συμπεριφορά εκ μέρους των 
αναγνωρισμένων οργανισμών αναφέρονται για τους 
σκοπούς του παρόντος άρθρου. Ο οικείος αναγνωρι¬ 
σμένος οργανισμός ενημερώνεται για την σχετική περί¬ 
πτωση κατά το χρόνο της αρχικής επιθεώρησης, ώστε 
να μπορεί να προβαίνει αμέσως στις ενδεδειγμένες 
επακόλουθες ενέργειες. 


Άρθρο 9 

(Αρθρο 11 της Οδηγίας 2009/15/ΕΚ) 
Ταξινόμηση πλοίων 

1. Τα πλοία που φέρουν την ελληνική σημαία σχεδιά¬ 
ζονται, κατασκευάζονται, εξοπλίζονται και συντηρούνται 
σύμφωνα με κανόνες και διαδικασίες αναγνωρισμένου 
οργανισμού όσον αφορά το σκάφος, τη μηχανολογική 
και την ηλεκτρολογική εγκατάσταση και την εγκατά¬ 
σταση ελέγχου. 

2. Η αρμόδια Αρχή μπορεί να αποφασίσει να χρησι¬ 
μοποιεί κανόνες που θεωρεί ισοδύναμους προς τους 
κανόνες και τις διαδικασίες ενός αναγνωρισμένου ορ¬ 
γανισμού μόνο υπό τον όρο ότι τους κοινοποιεί αμέσως 
στην Ευρωπαϊκή Επιτροπή σύμφωνα με τη διαδικασία 
του Π.Δ/τος 39/2001 (ΦΕΚ Α'28), καθώς και στα άλλα 
κράτη μέλη, και υπό τον όρο ότι δεν έχουν αποτελέσει 
αντικείμενο ενστάσεων άλλου κράτους μέλους ή της 
Ευρωπαϊκής Επιτροπής και δεν έχουν κριθεί, σύμφωνα 
με την κανονιστική διαδικασία στην οποία παραπέμπει 
το άρθρο 6 παράγραφος 2 της Οδηγίας 2009/15/ΕΚ, ως 
μη ισοδύναμοι. 

3. Η αρμόδια Αρχή συνεργάζεται με τους αναγνωρι¬ 
σμένους οργανισμούς τους οποίους εξουσιοδοτεί για 
την εκπόνηση των κανόνων και διαδικασιών των εν λόγω 
οργανισμών. Διαβουλεύεται με τους αναγνωρισμένους 
οργανισμούς με σκοπό να επιτευχθεί συνεπής ερμηνεία 
των διεθνών συμβάσεων. 

Άρθρο 10 

Μεταβατικές διατάξεις 

Οι συναφθείσες διμερείς συμφωνίες με τους ήδη εξου¬ 
σιοδοτημένους αναγνωρισμένους οργανισμούς κατά την 
έναρξη ισχύος του παρόντος εξακολουθούν να ισχύουν, 
μέχρι να συναφθούν νέες το αργότερο εντός έτους από 
τη δημοσίευση του παρόντος. 

Άρθρο 11 

Καταργούμενες διατάξεις 

Με την δημοσίευση του παρόντος καταργείται το 
Π.Δ. 32/1997 «Κοινοί κανόνες και πρότυπα των ναυτικών 
αρχών σύμφωνα με την Οδηγία 94/57/ΕΚ του Συμβου¬ 
λίου της 22 Νοεμβρίου 1994» (Α'35), όπως έχει τροπο¬ 
ποιηθεί με τα π.δ. 90/1998 (Α'82), 345/2003 (Α'314) και 
3/2005 (Α'2). 

Άρθρο 12 

Έναρξη ισχύος 

Η ισχύς του παρόντος αρχίζει από την 17η Ιουνίου 
2011 . 

Η δημοσίευση και η εκτέλεση του παρόντος διατάγ¬ 
ματος ανατίθεται στον Υπουργό Ανάπτυξης, Ανταγω¬ 
νιστικότητας και Ναυτιλίας. 

Αθήνα, 7 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9θ 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ35ΐβΓ.β1@θί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































